
A magyar jogászegylet börtönügyi bizottságának 1889. évi 

január hó 26-án tartott ülése. 

Napirenden van dr. Székely Febencz budapesti kir. főügyészi helyefttes, 
bizottsági tag előadása a legközelebbi megvitatásra kitűzött kővetkező 

kérdésről : 

» Büntető törvényünknek büntetési és börtön-rendszere a gyakor- 
latban jelenleg mennyire van keresztül vive ? Az eddigi tapasz- 
talatok alapján szükségesnek és czélszerünek mutatkozik-e a 
szabadságvesztésbüntetésnek jelenlegi nemeit módosítani h 

Tisztelt bizottság ! 

Féladatom első sorban az^ hogy a legújabb adatok alapján 
kimutassam : mennyire van a gyakorlatban jelenleg keresztül 
vive büntető törvényünknek büntetési és börtönrendszere ? 

Mielőtt e feladat teljesítéséhez fognék, meg kell érintenem 
azt, hogy miképen fogom föl az elembe tett kérdést ; és a gya- 
korlati megvalósítás mérvének föltüntetése előtt vázolnom 
kell — rövid vonásokban — tételes büntető jogunknak bünte- 
tési és börtön-rendszerét. 

Hogy megszabjam a keretet, a melyben előadásom mo- 
zogni fog, ki kell jelentenem, hogy büntetési rendszer alatt, azon 
intézkedéseknek összegét értem, a melyek a különböző bünte- 
tési nemeket, ezek tartalmát, szabályozásuknak legfőbb elveit 
és egymáshoz való viszonyukat határozzák meg, és melyeknek 
együttvéve egy systematicus egészet kell alkotni. 

Ezzel szemben a ^börtönrendszere kifejezés a szabadság- 
vesztésbüntetés végrehajtási módozatát szabályozó elveknek 
foglalatát jelenti. 

A tételes büntető jogunkban előjövő különböző büntetési 
nemek két nagy csoportra oszthatók : főbüntetésekre és mellék- 
büntetésekre. 

I. A főbüntetések — az 1878. évi V. t. ez. 20. §-a értelmé- 
ben — a következők : 

1. halálbüntetés; 2. fegyház; 3. államfogház ; 4. börtön; 
5. fogház ; 6. pénzbüntetés. 

Ezekhez az 1879, évi XL. t. ez. -ben foglalt kihágási bün- 
tetőtörvénykönyvnek 15. §-a a kihágásokra nézve 7. az elzárást 
és 8. a pénzbüntetést sorolja. 

í. A halálbüntetést törvényhozásunk fentartotta ugyan 
nemcsak a kivételes (rögtönbirósági)^ hanem a rendes bünteté- 
sek közt is; azonban azt. valóban a minimumra — két esetre — 
reducálta, és ez esetekben is elvonta tőle az absolut büntetés 
jellegét, a mennyiben már enyhítő körülmények fenforgása ese- 
tében (91. §.) életfogytig tartó fegyházra, rendkívüli enyhítő 
körülmények mellett pedig (92. §.) tizenöt évig tartó fegyházra 
engedi azt átváltoztatni. 

A halálbüntetés foganatosításának módozatául a törvény 
(21. §.) kötél által zárt helyen eszközlendő végrehajtást ír elö. 

2. Egy másik rendes, de hasonlóképen nagyon ritkán elő- 
forduló — a büntetendő cselekményeknek csak nyolcz fajára 
szabott — büntetési nem : az államfogházbüntetés. 

Ez a szabadságvesztésbüntetésnek egyedüli neme, a mely 
úgy bűntettekre, mint vétségekre is kiszabható ; nevezetesen, 
ha «öt évnél rövidebb tartamra állapíttatik meg, vétség ;hsi 
pedig öt évi vagy azon felüli tartamban állapíttatik meg, bűn- 
tett esetében alkalmazandó)) (20. §., 3. bekezdés). 

Az államfogházbüntetés általános tartama a bűntettekre é& 
vétségekre megállapított szabadságvesztési büntetési nemek 
rendes keretének mindkét határát érinti, a mennyiben egy nap- 
tól tizenöt évig terjedhet. (23. §.) 

Az államfogházbüntetés végrehajtási helye törvényünk 
értelmében (35. §.) « külön országos fogház », mely intézkedés 
bizonyára akként magyarázandó, hogy e büntetési nemet, — 
«custodia honesta» jellegének megőrzése végett, — minden 
más büntetési intézettől elkülönített épületben kell végre- 
hajtani. 

Az államfogházbüntetés tartalma — a személyes szabadság- 
nak a szabségyesztésbüntetés természetéből folyó korlátozásán 
kívül — úgyszólván a puszta letartóztatásban merül ki, a 
mennyiben az államfoglyok munkára nem kényszeríthetők, 
saját ruházatukat viselhetik, és önmagukat élelmezhetik. (35. §.) 

3. A szabadságvesztésnek legsúlyosabb neme tételes jo- 
gunkban a /^^t/fea^:. Kizárólag bűntettekre alkalmazható. Tör- 
vényünk értelmében a fegyház az egyedüli szabadságvesztés- 
büntetés, a mely életfogytig tarthat^ azonban ekkor sem absolut 
büntetési nem, mert enyhítő körülmények fenforgása mellett 
(91. §.) tizenöt évi időtartamúra, sőt rendkívüli enyhítő körül- 
mények hatása alatt (92. §.) 10 — 15 évi tartamura is átváltoz- 
tatható. De még ha a concrét esetben életfogytig tartó fegyház 

' szabatik is ki, a büntetés végrehajtása alatt ez elvesztheti abso- 
lut jellegét, a mennyiben, ha az elitélt szorgalma és jóviselete 
által a javulásra alapos reményt nyújtott : legalább tizenöt évi 
fegyházbüntetés kiállása után feltételes szabadságra bocsát- 
ható. (48. §.) A határozott idejű fegyház leghosszabb tartama 
tizenöt év, legrövidebb tartama pedig két év (22. §.). 

A fegyházbüntetés munkakényszerrel,* f egyházi élelme- 
zéssel és a fegyházi ruhának előirt viselésével jár, s a fegyen- 
• czet a börtönügyi igazgatás által megállapított házszabályoknak 
és házi fegyelemnek veti alá. (29. §.) 

Végrehajtásának törvényünk értelmében (28. §.) országos 
fegyintézetben kellene történnie. 

4. A szabadságvesztésbüntetésnek a bűntettekre alkalmaz- 
ható másik neme : a börtön. Csak határozott időtartamti ; leg- 
fölebb tíz évig tarthat; minimuma: hat hó. (24. §.) 

A börtönbüntetést a törvény (36. §.) kerületi böHönben, 
vagy az igazságügyi miniszter által e czélra kijelölt törvényszéki 
fogházban rendeli végrehajtatni. 

A börtönre itéltnek (rabnak) munkára szorítását a törvény 
előírja ugyan, de a munka neme tekintetében a raboknak vá- 
lasztási jogot ad, és a börtönépület területén kívül őket csak 

'^ Mindazonáltal azzal a korlátozással, hogy a fegyenczek a fegy- 
intézeten kívül közmunkára beleegyezésük ns'lkül is ugyan, de csak 
akkor alkalmazhatók, ha őket a többi munkásoktól elkülöníteni lehet. 
'<29. §.) 

közmunkával és csak beleegyezésük mellett engedi foglalkoztatni^ 
és ez esetben is csupán a fegyenczektöl és a szabad munkások- 
tól való elkülönítés feltétele alatt. (37. §.) 

A rabruha viselése és a rab élelmezés kötelezöleg van elö- 
Írva (37. §. második bekezdés). 

A fegyház és börtönbüntetés tartalma között mutatkozó 
különbség — a munkáltatás tekintetében fennálló, előbb már 
érintett eltérés mellett — abban nyilvánul, hogy a rabok házi 
rendje és fegyelme enyhébb a fegyenczekénél, és hogy a rabok 
naponként nem egy, hanem két órát tölthetnek a börtönhöz 
tartozó területen (37. §. második bekezdés és 38. §.). 

5. Vétségekre nézve a törvény a szabadságvesztésbüntetés- 
nek csak egy nemét ismeri : a fogházbüntetést. 

Ez öt évig tarthat; legrövidebb tartama pedig egy nap 
(25. §•) ; végrehajtásának helye : a törvényszéki és járásbirósági 
fogházak (39. §,) ; intensitása jelentékenyen csekélyebb mint 
akár a fegyházé, akár a börtöné. 

A munkakényszer a fogházbüntetésnél is megvan ugyan ; . 
de már a munkanem választásának jogával és avval a föltétel- 
lel, hogy a munka az elitélt egyéni viszonyainak megfeleljen. 

Az élelem, a házi rend és fegyelem tekintetében fennálló 
szabályok enyhébbek, mint a fegyháznál és börtönnél e részben 
megállapítottak (40. §.) ; söt a törvény megengedi a bíróságok- 
nak azt is, hogy egyes fogházra ítélteket — különösen tekin- 
tetre méltó okoknál fogva — fölmentsenek a munka alól, ille- 
tőleg megengedjék nekik, hogy magukat saját költségükön 
élelmezhessék (41. §.). 

A fiatal (életüknek huszadik évét még be nem töltött) bűn- 
tetteseknél, a kiknél a javítási, illetőleg az a czélzat, hogy az 
erkölcsi megromlástól megóvassanak, nagyon előtérbe nyomulj 
a kimondott fogházbüntetés végrehajtásának módozata gyanánt 
a bíróság, illetőleg az igazságügyi miniszter a javítóintézetbe 
való elhelyezést rendelheti el (42. §.). 

Ezt törvényünk nem tekinti büntetési nemnek, hanem csak 
végrehajtási módozatnak. Jellege az, hogy a büntetés, a meg- 
torlás itt háttérbe szoríttatik, helyet adva a javításnak, az erköl- 
csi nevelésnek mint fő czélnak. 

Kihágás miatt három napnál hosszabb elzárásra ítélt huszu. 

éven aluli egyenek olyan helyeken, a hol javitó-intézet létezik, 
ebbe helyezendők el, és ez esetben munkára kényszerítendök. 
(1879. éviXL. t. ez. 19. §.) 

6. A kihágásokra megállapított szabadságvesztésbüntetési 
nem : az elzárás. Két hónapot nem haladhat tul ; legrövidebb 
tartama három óra. (Kbtk. 16., 17. §§.); végrehajtási helye köz- 
igazgatási, esetleg kir. birósági fogház ; módja : magánelzárás. 
Tartalmát a puszta letartóztatás teszi ki, a mennyiben az elzá- 
rásra Ítélt egyén munkára nem szorítható, önmagát élelmez- 
heti, és saját ruháit viselheti. (18. §.) 

7. A pénzbüntetés bűntetteknél csak mint mellékbüntetés, 
vétségeknél és kihágásoknál mint fő és mint mellékbüntetés 
jöhet elö. Bűntetteknél és vétségeknél 1— 4(X)0 frtig (btk.26. §.), 
kihágásoknál 50 krtól 300 forintig szabható ki (kbtk. 16. §.). 
Behajthatlanság esetében a pénzbüntetést szabadságvesztés- 
büntetésre kell átváltoztatni, és pedig kihágásoknál mindig 
elzárásra, bűntetteknél és vétségeknél pedig, ha főbüntetés volt : 
fogházra, ha mellékbüntetés volt: azon nemű szabadságvesztés- 
büntetésre, melyre az illető a pénzbüntetésen felül ítéltetett. 
(1878 : V. t. ez. 53. §., 1879 : XL. t. ez. 22—23. §§.) 

Az átváltoztatásnál bűntett és vétség esetében 1 — 10 frtig 
terjedhető összeg helyett egy nap, kihágás esetén 2 frtot felül 
nem haladó pénzbüntetés helyett 3 — 12 óra, 2 — 10 frtig egy 
nap, azon felül minden 10 frtig terjedhető összeg helyett egy- 
egy napi elzárás állapítandó meg. 

n. Mellékbüntetések büntető törvényünk értelmében : a már 
emlíieü pénzbüntetésen felül ; 2. a hivatalvesztés ; 3. a politikai 
jogok gyakorlatának felfüggesztése; 4. egyes tárgyak elkobzása; 
5. egyes szakképzettséget kívánó foglalkozás gyakorlatától való 
eltiltás ; 6. kitiltás az országból. 

Kihágásokra kiszabható mellékbüntetések pedig — elte- 
kintve a pénzbüntetéstől — 2. eltiltás valamely üzlet vagy ipar 
folytatásától ; 3. kitiltás az országból; 4. egyes tárgyak elkobzása. 

1. A hivatalvesztés és a politikai jogok gyakorlatának fel- 
függesztése azzal a hatálylyal jár, hogy az elitélt nemcsak a 
szabadságvesztésbüntetés tartama alatt (btk. 59. §.), hanem 
annak kiállta, illetőleg elévülési idejének lejárta után is bizo- 
nyos hivatalait, állását, szolgálatát, kitüntetéseit elveszti, ille- 
ss 

töleg azok elnyerésében és bizonyos állampolgári jogok gya- 
korlatában meggátoltatik (btk, 55 — 56. §§.) 

E mellékbüntetések vétség esetében 1 — 3 évi, bűntettnél 
3 — 10 évi tartamban állapíthatók meg (57. §.); hat havi fog- 
háznál, illetőleg államfogháznál nem súlyosabb büntetés eseté- 
ben mellőzhetők. (54. §.) 

2. Az elkobzás csak a bűntett vétség vagy kihágás által lét- 
rehozott, illetőleg azok elkövetésére használt tárgyakra nézve 
mondható ki (btk. 61. §., kbtk. 25. §.); azonban nem a tettes- 
nek tulajdonát képező tárgyakra nézve csak akkor, ha azoknak 
birtoklása, használása vagy terjesztése tiltva van. 

Ennek különleges esetei a büntetőtörvény 62., és a kihá- 
gási törvény 38., 39. és 90. §§-ban vannak meghatározva. 

3. A szakképzettséget kívánó foglalkozás gyakorlásától való 
eltiltást büntető törvényünk az illetők járatlanságából, hanyag- 
ságából, illetőleg a hivatás vagy foglalkozás szabályainak meg- 
szegéséből okozott emberölés (291. §.), vagy súlyos testi sértés 
(310. §.) eseteiben irja elő mellékbüntetés gyanánt. 

4. Az országból való kitiltás büntető törvényünk 64. §-a, 
és a kihágási törvény 69. §-a értelmében, csak külföldiek ellen 
alkalmazható ; és pedig a biróság belátása szerint vagy határo- 
zott időre, vagy örökre. 

5. Eltiltás a folytatott ipar vagy üzlet tovább gyakorlásától 
a kihágási btk. 85., 89. és 130. §§-ban felsorolt kihágások miatt 
történhetik. 



Áttérve a börtönrendszer vázlatára, ki kell emelnem, hogy 
e részben tételes büntető jogunk szabadságvesztés-büntetési ne- 
meit a következő csoportokra kell elkülönítenünk : 

1. fegyház és börtön; 2. fogház egy éven felül; 3. fogház 
egy éven alul ; 4. államfogház ; 5. elzárás. 

1. A fegyház- és börtönbüntetéseknél büntető törvényünk a 
fokozatos (progressiv) vagy ir-rendszert tette magáévá. 

Ide vonatkozó intézkedéseinek lényege az, hogy a fegyencz 
vagy rab, rendszerint büntetésének kezdetén, és pedig ha há- 
rom évre vagy ennél hosszabb időre ítéltetett el, egy évig, a 
három évnél rövidebb időre elitélt pedig büntetése tartamának 

egy harmad része alatt, éjjel és nappal magán elzárásban tarta- 
tik. (30. és 38. §§.) 

A magánelzárás csak akkor mellőzhető, ha ezt az elitélt 
egészségének érdeke okvetlenül szükségessé teszi (32. §.); ez ok 
megszűntével azonban a büntetés tartamának első felében, az 
életfogytig tartó fegyházra ítéltnél pedig az első tíz évben, 
utólag alkalmazandó. (33. és 34. §§.) A büntetési idő második 
stádiumában a fegyenczek és rabok nappal — megfelelő osztá- 
lyozás mellett — közös elzárásban vagy a szabadban foglalkoz- 
tattatnak, s éjjelre elkülönittetnek. 

Ha e fokozaton az elitélt javulására alapos reményt nyúj- 
tott : büntetési ideje két harmad r észének, illet6]eg az életfogytig 
tartó fegyházra ítélt tíz évnek kitöltése után közvetítő intézetbe 
helyezhető, hol szintén munkára szorítják ugyan, de enyhébb 
bánásmódban részesítik. (44. §.) 

Ha az elítélt a közvetítő intézetben a javulás reményét 
megerősítette, és ha büntetésének háromnegyed részét, az élet- 
fogytig tartó fegyházra ítélt pedig tizenöt évet kitöltött : /(^Zíáí^- 
les szabadságra bocsátható. (48. §.) 

A három éven aluli fegyháznál és börtönnél a progressiv 
rendszer nem érvényesül teljesen; mert a harmadik fokozat: 
a közvetítő intézetbe helyezés, sőt a hat hónaptól egy évig ter- 
jedő börtönnél a feltételes szabadságra bocsátás sem történhe- 
tik meg. 

2. Még kevésbé vitetik keresztül a progressivitás a fog- 
háznál. 

A magán elzárást ugyan az egy évnél hosszabb tartamú 
fogházbüntetés esetében a fennebb érintett mérvben alkalmazni 
rendeli a törvény (40. §); de már az ir-rendszer harmadik foko- 
zata a fogháznál egyáltalán nem hajtatik végre, és a feltételes 
szabadságra bocsátás csak az egy évnél hosszabb tartamú fogház- 
büntetésnél nyerhet alkalmazást. (48. § 2. bekezdés.) 

3. Az egy éven aluli fogházbüntetés pedig, a mint ez a 40. § 
első bekezdéséből a contrario következik, egész tartamában kö- 
zös elzárásban hajtandó végre. 

4. Az államfogházbüntetésnél törvényünk (35. §) az éjjeli 
elkülönítést és nappali közös elzárást írja elő. 

5. Az elzárásbüntetést, a mennyiben a körülmények enge- 

87 



1 



10 

diky elkülönítéssel kell végrehajtani. (Ebtk 18. §). Ez tehát a 
szabadságvesztésbüntetésnek egyedüli neme, a hol a törvény a 
magánrendszert emelte érvényre. Egyébként csak az életüknek 
huszadik évét még túl nem haladott egyénekre nézve — javí- 
tásuk czéljából — mondhatja ki a bíróság, hogy hat hónapnál 
tovább nem terjedő büntetésüket magán elzárásban állják ki 
(btk. 42. §). Ha azonban e büntetés hat hónapot meghalad, a 
magánelzárás annak csak egy — hat hónapot túl nem halad- 
ható — része alatt nyerhet alkalmazást. Mindezek az intézke- 
dések — büntető törvényünk, 52. §. értelmében — csak annyi- 
ban hajtandók végre, a mennyiben azt a létező viszonyok meg- 
engedik. 

Még csak azt kell az eddigiek kiegészítéséül megérintenem, 
hogy. az életkorának 12. évét már túlhaladott, de 16. évét még 
be nem töltött ifjú, ha a cselekménye bűnösségének fölismerése 
szükséges belátással nem bírt: életének 20. éYeig javító-intézet- 
ben helyezhető el (84. §); ha pedig bírt ezen belátással : a bün- 
tető törvény 85. §-ában felsorolt, a rendes büntetési tételeknél 
igen jelentékenyen enyhébb büntetésekkel sújtandó; 

továbbá, hogy a 20 éven aluli egyén nem ítélhető sem 
halálra, sem életfogytig tartó fegyházra (87. §) ; 

végre utalnom kell büntető törvényvkönyvünk 92. §-ának 
ama nagy horderejű rendelkezésére, hogy rendkívüli enyhítő 
körülmények fenforgása esetén, az elkövetett büntetendő cse- 
lekményre a törvényben meghatározott büntetési nem a leg- 
kisebb mértékig leszállítható, sőt ha ez is túlszigoru lenne, he- 
lyette a sorban következő enyhébb büntetési nem alkalma- 
zandó. 

E kitűnő intézkedés egyrészt szerencsésen közvetít a rela- 
tíve határozott büntetések minimuma meghatározásával járó- 
előnyök és hátrányok között ; másrészt behozza törvényünkbe 
a correctionalisatio elvét, mely szerint arra nézve, hogy az- 
4télkezé8 tárgyát képező cselekmény bűntetté, vétséggé vagy ki- 
hágássá minősül-e, a bíró által megállapított büntetési nem 
dönt. 

Ezzel befejezve tételes büntetési és börtönrendszerünk váz- 
latos ismertetését, áttérhetek annak vizsgálatára, hogy e rend- 
szerek a gyakorlatban jelenleg mennyiben vannak végrehajtva? 

Ismétlések elkerülése végett a következőkben a büntetési 
és börtönrendszernek csak azon tényezőiről fogok szólani, me- 
lyek gyakorlati fontossággal bírnak. E helyütt még csak azt 
kell megjegyeznem, hogy a halál- és szabadságvesztésbüntetés 
végrehajtására vonatkozólag alább előterjesztendő adataim 
az 1888. évi deczember havának elején létezett állapotokat 
tüntetik fel, tehát a legközelebbi időből valók. 

I. A halálbüntetés. 

Ha a biróságok a halálbüntetést kiszabták, a kir. curia 
kebelében a 9424/1862. számú királyi leirat alapján szervezett 
kegyelmi tanács kegyelmezési szempontból újra tárgyalás alá 
veszi az ügyet; és ezután az igazságügyi miniszter előterjesztést 
tesz a királyhoz a halálbüntetésnek szabadságvesztésbüntetésre 
való átváltoztatása avagy a törvény szabad folyásának meg- 
engedése végett. 

A halálbüntetés csak ez utóbbi esetben hajtatik végre; 
mi czélból Budapesten egy hóhér van alkalmazva. 

Az eljárást a 21061/80. 1. M. E. szabályozza. 

A büntető törvénykönyvek életbeléptetése óta a kir. curia. 
halálos Ítéletet hozott 74 esetben, 



melyből végrehajtatott 27, u. m.: 18íO-ban 




1881-ben 


3 


1882.ben 


3 


1883-ban 


6 


1884-ben 


7 


1885-ben 


6 


1886-ban 


1 


1887-ben 




1888-ban 


1 




27 


életfogytiglani fegyházra változtattatott 


34 


15 évi fegyházra .__ ._ — — 


12 


10 évi fegyházra _ __ — — 

Ebből látjuk, hogy hazánk culturalís viszonyai még nem 
fejlődtek annyira, hogy ama büntetés végrehajtása, a közérdek 
veszélyeztetése nélkül, tényleg a kegyelmezés által mellőzhető 
lett volna. De meggyőződhetünk a felől is, hogy a humanismus- 
nak büntető törvénykönyvünket átlengö szelleme, mely eme 
büntetést csak a két legsúlyosabb bűntettre alkalmazta, a ko- 
ronára és tanácsosaira is kihatott, és a legfelsőbb kegyelmezés- 
nek aránylag nagy mértékben való alkalmazását eredményezte. 

n. Büntetési rendszerünk egyik figyelemreméltó eleme az 
államfogház. Ez a custodia honesta jellegével bír, és tulaj don- 
képeni börtönrendszerünk keretén kívül áll. 

Csak a felségsértés enyhébb eseteire, továbbá a király és a 
királyi ház tagjainak nyomtatvány utjáni megsértésére, a hűt- 
lenség, a lázadás, az alkotmány, a törvény, a hatóságok és ható- 
sági közegek elleni izgatás enyhébb eseteire, az úgynevezett 
amerikai párbajra (btk. 283. §), a párviadalra és végül a fegy- 
veres erő elleni vétségek egynémelyikére szabható ki ; föltéve, 
hogy a halmazatnak ezt akadályozó esete nem forog fen. 
<101. §.) 

Ezen bűncselekmények közül azonban csak a párviadal 
fordul elő gyakrabban ; és ez esetben is az ítéletek enyhék és a 
legf. kegyelmezés igen gyakori. 

Ezek az okai annak, hogy az államfogház-büntetés éven- 
kint nagyon kevés egyénen hajtatik végre ; hogy egy időben 
legfölebb 4 — 5 egyén van elzárva ; sőt gyakran hónapokon át 
üres az államfogház. 1888. év deczember 1-én a váczi állam- 
fogházban 5 egyén volt letartóztatva, a naszódiban senki. Ez 
utóbbi most már mégis szűnt. 

Nem csoda tehát, hogy az igazságügyi kormányzat eddig- 
elé — súlyosabb gondjai miatt — nem fordított különös figyel- 
met arra, hogy a czélszerütlen és mozgalmas időkben elégtelen 
váczi államfogház helyett a törvény intentióinak megfelelő 
államfogházat állítson fel. 

Ugyancsak a szükségletnek csekély volta és az önálló igaz- 
gatásnak költségessége képezik az okát annak is, hogy az állam- 
fogház Váczon, a fegyház közelében állíttatott fel és a fegy- 
intézet igazgatójának felügyelete alá helyeztetett. Ezt ugyan a 
törvény szövege ellenzi ; de a javaslat indokai — nyilván — 

pénzügyi tekintetekből — kifejezetten megengedik ; mindazon- 
által nem zárkózhatom el azon tapasztalatokon alapuló meggyő- 
ződésem elől, hogy az említett körülmények a nagy közönség- 
ben sajnos félreértésre vezetnek, és az államfogház «Gustodia 
honesta* jellegét érzékenyen csorbítják. 

Nézetem szerint egy ily kifogástól ment helyen e czélra 
építendő államfogház, egy valamely nagyobb fegyház kezelésé- 
ben kifáradt, de ide még alkalmas, művelt igazgató alatt tete- 
mes költség nélkül volna fentartható. 

A büntetés végrehajtása iránt a 2106/80. 1. M. E. in. E- 
rendelet a törvény intentióinak megfelelőleg intézkedik. 

Az elítélt kérelmére kivételképen néhányszor megengedte 
az igazságügyi miníszteriam, hogy büntetését a lakhelyén levő 
fogházban állhassa ki. A múlt évi deczember elején eszközölt 
számba vételnél azonban a fogházakban egy ily fogoly sem ta- 
láltatott. 

III. A fegyházbüntetés képezi büntetési és börtönrendsze- 
Bzerünk sarkpontját; s a progressiv rendszer: ama büntetés 
végrehajtásának módját. 

Feladatomhoz ragaszkodva : azt keU kimutatnom, hogy ez^ 
a gyakorlatban jelenleg mennyire van keresztül vive ? 

A most fennálló 8 fegyintézet befogadási képessége és tény- 
leges létszáma a következő : 



Illava___ __.. 
Lipótvár__. . 
Munkács __. 
Sopron ___ . 
Szamósújvár 
Vácz „_ . 
Nagy-Enyed 
Mária-Nostra 



Befogadási 
képessége 

498 


Tényleges 
létszáma 

608 


631 


732 


375 


^3 


700 


707 


819 


639 


695 


754 


313 


343 


317 


437 



4357 4723 



Ezekben 1888 deczember 1-én — ide számítva a Mária- 
Nostrán elhelyezett több rabot is — 4723 egyén volt elzárva. 

A túltömöttség tehát jelentékeny ; és a múlt évi deczember 
hó elején még a fogházakban is 2215 fegyencz volt elzárva; és- 
pedig : 

életfogytig elitólt __ — . — 8 

3 évre és ezen felül ... _ 867 

3 éven alul .„ .._ .._ _._ ... .„ ... 1340 

Ezekből nő százhatvanegy. 

A fegyintézeti helyiségek e szerint általában véve is elég- 
telenek a fegyenczek befogadására. 

Még kedvezőtlenebbek a viszonyok a helyiségek minősége 
tekintetében. Az összes fegyintézetekben csak 967 magánzárka 
van, a melyekből Sopronra 686 esik, míg a többi 281 zárka hét 
fegyintézet között oszlik meg. 

Sopronon kivűl tehát szó sem lehet arról, hogy a progres- 
siv rendszer első stádiuma törvényszerűen végrehajtassék. 

Avagy mit kezdjen Illava a maga 31 világos magán zár- 
kájával, midőn évenkint 60 — 70 új fegyenczet kap, kiknek 
büntetésük nagyságánál fogva egy-egy évet kellene ily zárkában 
tölteniök ? Meg sem kezdheti a büntetés rendszeres végrehajtá- 
sát, hanem legfölebb kísérleteket tehet. Ez magyarázza meg^ 
hogy 1888 deczember 1-én csak 9 fegyencz töltötte büntetésé- 
nek első fokát zárkában. 

Vagy nézzük a Sopron után legtöbb magán zárkával bíró 
Lipótvárt ? 

Itt 73 világos magán zárkára évenkint 240 — 250 új fegyencz 
esik; tehát egy alig tartható 4 hónapon át abban. 1888 decz. 
1-én 55 egyén töltötte büntetésének 1-ső fokát ily zárkában. 

Mária-Nostráról, hol a 200-at meghaladó évi bejövetellel 
szemben csak 9 sötét zárka van, jobb nem is szólani. 

A férfi fegyenczek tehát addig tarthatók csak magán zár- 
kában, míg az újabban érkezők őket ki nem szorítják. Ki hosz- 
szabb^ ki rövidebb ideig marad, a mint épen a véletlen hozza 
magával, de soha sem addig, mint a törvény rendeli; sőt elő- 
fordul, mint épen ez év deczember 1-én, hogy még a létező 
zárkák sem használtatnak ki. 

A nők egyáltalán nem kerülhetnek magán elzárás alá, vagy 
legfölebb sötét zárkába. 

Pedig a magán elzárásban jut legelőbb a fegyencz önisme- 
retre, bűnbánatra és a jónak erős megfogadására. Itt hatnak rá 
legjobban a valláserkölcsi tanítások és intelmek. 

Míg a közösségben ezen lélektani processus vagy egyálta- 

Ián nem, vagy csak kis mértékben jön létre ; és még ha létre 
jön is — a magukba nem szállott társak káros behatása alatt — 
csakhamar elenyészik. 

Lehet-e ily körülmények között általában a progressív 
rendszer végrehajtásáról beszélni^ midőn annak első és lélek- 
tanilag legfontosabb stádiuma csak egy fegyintézetben fogana- 
tosíthatható ? Nézetem szerint nem lehet ; hanem azt kell con- 
statálnunk, hogy e részben a btk. életbeléptetésének 8-dik évé- 
ben is még csak a kezdet kezdetén vagyunk. 

Ily sajnálatos állapotban egyedül az nyújt vigasztalást, 
hogy a jelenlegi igazságügyi miniszter felismerve a helyzet 
tarthatatlanságát, azon újabb magán zárkák építése által a le- 
lietőségig javítani igyekszik. Tudomásom szerint lUaván még 
a jelen évben közel 200 magánzárka fog építtetni. 

Hogy a lélek előkészítése nélkül a végrehajtás második 
stádiuma, a közös munka sem bír kellő hatással, azt nem kell 
bővebben indokolni ; különösen ha figyelembe veszszük, hogy 
fegyintézeteink igen népesek, a munkatermek nagyok, túltömöt- 
tek és a fegyenczek nagy része a közlekedésre alkalmas csendes 
és alig fárasztó ülő munkával foglalkozik, s hogy ily körülmé- 
nyek között a fegyenczek rendszerint lelküsmeretük furdalá- 
sát elnyomják, hatalmasoknak érzik magukat, követelők, fe- 
gyelmetlenek lesznek s egymást megrontva, bűnszövetséget 
alakítanak. 

Ehhez járul, hogy az osztályozás sem felel meg a progres- 
sív rendszer elveinek; legalább a 2106. IL/1880. I. M. szabály- 
rendelet nem a javulás mérve szerint osztály oztatj a és lépteti 
elő a fegyenczeket, hanem csak a következő három osztály 
felállítását kívánja, ú. m. : az első osztályba a 24 évnél fiata- 
labb fegyenczek, a másodikba az ennél idősebbek, a harma- 
dikba a visszaesők sorozandók. 

Hogy legyen-e még más osztály is, azt teljesen az igazgató 
belátására bízza a szabályrendelet. 

Ezek azután a szabályszerű osztályozás elégtelenségének 
érzetében csinálnak «saját rendszerük* szerint valamely osz- 
tályozást, a mely azonban a különféle fegyházakban legalább 
is egyenlőtlen, ha nem épen ellenkező. 

Ne legyen ez vád az igazgatók ellen ; ők legjobb belátásuk 

szerint pótolják a hiányt ; hanem szolgáljon annak bizonysá- 
gául, hogy ily lényeges intézkedéseket az alsó végrehajtó kö- 
zegek belátására bízni nem szabad. 

Ha most még constatáljuk^ hogy a végrehajtás második 
stádiumában az éjjeli elkülönítés a soproni fegyházon kívül 
egy fegyintézetben sincs keresztül vive : azt is kimondhatjuk, 
hogy e fokon semmi sem vall a progressiv rendszer végrehaj- 
tasara* 

Még egy körülményt kell érintenem. 

A progressiv rendszer szerint az első fok a vallás erkölcsi 
és elemi tanítás, a második a fárasztó és edző munka szaka, mi- 
dőn az oktatás természetszerűleg nagyon háttérbe szorul. Ná- 
lunk az első fok tulajdonképen nem létezik ; a másodikban pedig 
az oktatás lép előtérbe. 

De ha ez a progressiv rendszer szempontjából a logikai 
egymásutánnal ellenkezik is : kétségtelen, hogy a fenforgó vi- 
szonyok között még a fegyelem és az oktatás az, a mivel a sok 
viszás tényező rossz hatását ellensúlyozni lehet; ha ugyan az 
oktatás az elemi ismeretek és valláserkölcsi elvek körében 
megmarad, és nem képez p, o. pásztorfiuból szépirót. 

Valóban ha nálunk a létező kedvezőtlen viszonyok között 
némi siker érhető el : az egyedül az igazgatók, lelkészek és ta- 
nítók tapintatos és önfeláldozó tevékenységének köszönhető. 

Ha a legalább három évi fegyházra elitéltek ilyeténképen 
büntetésük két harmadát kitöltötték és szorgalmuk valamint jó 
viseletük által a javulásra reményt nyújtottak : a felügyelő bi- 
zottság javaslatára az igazságügyminiszter által közvetítő inté- 
zetbe szállíttatnak. 

Jelenleg két ily intézet van működésben : Eis-Hartán és 
Váczon. A harmadik Lipótváron most készült el, de még be- 
népesítve nincsen. 

A kis-hartai egy 170 hektár területen berendezett csinos 
mezei gazdaságot képez, melyen három épületben kilencz szo- 
bában 72 egyén helyezhető el. Az épületek nélkülözik a fogdák 
jellegét, de éjjel mindegyikükben egy-egy felügyelő hál. 

A felügyelő személyzetet képezi : egy igazgató, .egy írnok, 
egy főfelügyelő és hat felügyelő, kik ugyanott megfelelő lakások- 
kal bírnak. 

Nem hiányoznak a szükséges gazdasági épületek sem ; sőt 
még kovács- és bognár-műhely és méhes is van. 

Az igazgató szakértő gazda. A foglyok eme gazdaság keze- 
lése körül fölmerülő teendőket végzik. 

1 888. évi deczember 1 -én 55 fogoly volt ott elhelyezve ; 
25 hely üres volt. 

1884. évtől fogva^ midőn ez intézet megnyittatott, 11 szö- 
kési eseten kívül nagyobb visszaélés nem történt. 

A váczi közvetítő -intézet a fegyintézet szomszédságában 
levő és 70 fogoly befogadására alkalmas épületben van elhe- 
lyezve, melyhez 4 hektárnyi terület van haszonbérelve. Ezen a 
foglyok kerti gazdaságot űznek. 

Az intézetet a fegyintézeti igazgató a fegyintézeti tisztvise- 
lők közreműködésével vezeti, kiknek egyike ez épületben lakik. 
Van még alkalmazva egy főfelügyelő és három felügyelő. Az éj- 
jeli felügyelő szolgálatot a foglyok teljesítik. 

1888. év deczember 1-én 61 fogoly volt abban elhelyezve. 

Az intézet 1885. évben állíttatott fel; azóta nagyobb visz- 
Bzaélés nem történt. 

A kis-hartai közvetítő-intézetből fennállásától fogva csak 
20 fogoly lett rossz viselet miatt az illető fegyintézetbe vissza- 
szállítva; Váczról egy sem; daczára annak, hogy legnagyobb 
részük gyilkosság, szándékos emberölés, rablás és halált okozó 
súlyos testi sértés miatt volt elitélve. 

Ezek a kitűnő eredmények egyik fénypontját képezik bör- 
tönügyünknek ; és arról tanúskodnak, hogy az intézmény lélek- 
tani helyessége mellett kiváló tehetségű és ügybuzgó tisztvise- 
lők, rossz viszonyok között is kielégítő eredményt képesek léte- 
síteni. 

Két észrevételt azonban mégis kell tennem. Az egyik az, 
hogy a váczi közvetítő-intézet foglyai a fegyintézet közelségénél 
és azon körülménynél fogva, mert a fegyintézeti tisztviselők fel- 
ügyelete alatt állanak, nem érzik magukat oly szabadabb lég- 
körbe áthelyezve, mint a kis-hartaiak ; s így ott a köz vetítőinté- 
zetbe helyezésnek fontosabb lélektani hatása alig érvényesül. 

Másik észrevételem az, hogy eddigelé még nincsen oly 
közvetítő-intézetünk, melyben a foglyok iparos munkát végez- 
hetnének. Ennek az a rossz következménye van, hogy azon 

fegyenczek, a kik szabad életükben iparosok voltak, vagy a 
fegyintézetben oly iparos munkát tanultak, a melyből szabadu- 
lásuk után megélhetnének, ezt mostani közvetítő-intézeteinkben 
legtöbbnyire elfelejtik, annak gyakorlatából kijönnek. 

A közvetítő-intézeti foglyok, valamint az egy évet meg- 
haladó szabadságvesztésre itélt más letartóztatottak, hogyha 
büntetésük háromnegyed részét kiállották és jó viseletük által a 
javulás reményét megerősítették : /ö/íáí^Z^sm szabadon bocsát- 
tatnak. 

Börtönrendszerünk ezen kedvezményében a fegyházra ítél- 
tek is nagy mértékben részesülnek (évenkint mintegy 300) ; a 
nagyobb számot azonban (évente mintegy 370) a börtönre ítél- 
tek adják ki; míg a fogházra ítéltek elenyészöleg csekély szám- 
ban (10) szerepelnek nyilván azért, mert egy éven felüli fog- 
házra tényleg igen kevés egyén ítéltetik el. 

A személyi viszonyok további adatai az alapbüntetés minő- 
sége szerint nem lévén elkülönítve, de különben is ezen instí- 
tutum egészben jobban levén megbírálható : itt az összes föl- 
tételes szabadságolásokat veszem szemügyre. 

A főkérdés az, hogy hánytól vonatott vissza évenkint eme 
kedvezmény? Alig 10 egyéntől! A mi másfél százaléknak fe- 
lel meg. 

Körülbelül ugyanennyi tűnt el nyom nélkül. 

Ez arány oly kedvező, hogy a megvonás okainak részlete- 
zésétől eltekinthetünk. 

Érdekesebb tudnunk, hogy eme kedvezményben leg- 
inkább az élet vagy testi épség elleni bűntettek elkövetői, te- 
hát az indulat fellobbanásából bűnösök, azután a vagyon elleni 
bűntíttesek és pedig túlnyomó részben a falusi elemek része- 
sülnek; továbbá, hogy a föltételesen szabadon bocsátottak 
majdnem kivétel nélkül nemcsak jó, hanem dicséretes maga- 
viseletet tanúsítanak, s hogy ennél fogva minden évben több és 
t öbb egyén részesül e kedvezményben. 

S ha most már ezen örvendetes eredménynek az okát ke- 
ressük : azt az intézmény lélektani helyességén kívül — a fel- 
ügyelő bizottság lelkiismeretes ajánlásában és az igazságügyi 
kormány rendkívüli gondosságában találjuk meg ; mert a végre- 
hajtás két első tsadiumának fenvázolt tökéletlenségei mellett a 

javulás még nem rendszeres és általános, és így a választásban 
tévedés könnyen fordulhat elö, 

IV. A börtönbüntetés végrehajtására csak egy kerületi bör- 
tön, a szegedi, áll rendelkezésre. A nök egy része — mint a 
fegyintézeteknél említve volt — Mária-Nostrára szállíttatik. 
A börtönre ítéltek legnagyobb része azonban a királyi ügyészek 
felügyelete alatti fogházakban szenvedi el büntetését. 

Az 1885. évi január 1-én megnyílt szegedi kerületi börtön 
400 férfi befogadására van építve. 1888, év deczember hó 1-én 
496 egyén volt benne elzárva. 

Tehát a táltömöttség itt is jelentékeny. 

A hosszabb időre elitélt rabok még a marosvásárhelyi kir. 
ítélő tábla területéről is ide hozatnak. 

A fogházakban m. é. deczember elején 4540 rab volt letar- 
tóztatva, kik közül 

3 éven ahU _ ... .__ _ 4225 

3 évre és ezen felül __. __. ... ... — 315 

volt elítélve. 

Meg kell itt említenem, hogy az 1880, évi 2106./I. M. E. 
rendeletnek azon része, mely szerint a kerületi börtönbe el 
nem szállítható rabok csak bizonyos fogházakban tölthetik el 
büntetésüket és e végből esetleg oda átszállitandók, eme fog- 
házak túltömöttsége miatt nem hajtható végre helyesen. De 
nincs is sok értelme annak, hogy a rabokat a kisebb fogházak- 
ból elszállítsuk, midőn a fegyenczeket kénytelenek vagyunk ott 
hagyni. 

Visszatérve a szegedi kerületi börtönre, mint a melyben a 
börtönbüntetés leginkább végrehajtható, mindenekelőtt consta- 
tálom, hogy az csak 71 világos magán zárkával rendelkezik, s 
hogy az 1887. évi növedék 296 főre ment, kiknek a törvény sze- 
rint magán zárkában kellett volna tölteni fejenkint átlag 284 
napot, töltöttek pedig 88-at. 

Ez az átlag szám azonban az egyeseknél oda módosult, 
hogy a visszaesőkön a magán elzárás teljesen végrehajtatott^ az 
első ízben bűnözőknél pedig aránylag még inkább mellőztetett. 
1888 deczember 1-én 58 egyén volt ilyképen magán zárkában 
letartóztatva. — Tehát a magán zárkák az napon itt sem vol- 
tak eléggé kihasználva. 

A büntetési rendszer első stádiumának végrehajtása ezek 
szerint e kerületi börtönben is tökéletlen. 

A másodiké általában kielégítőbb volna^ de itt is meg van 
a túltömöttség ; azután túlnyomó a csendes ülőmunka; s a 
kötelező osztályozás szintén nem felel meg a progressiy rend- 
szer követelményeinek. 

Igaz, hogy az igazgató keresztül vitt egy osztályozást, és 
«bben igyekezett a progressiv rendszer eszméjét érvényesíteni ; 
de ez nézetem szerint a szabályszerű osztályozás nyűge miatt 
sem sikerülhetett. 

Hogy az eredmény mégis kielégítő, azt a tisztviselők, lelké- 
szek és tanítók buzgóságának, valamint azon körülménynek 
lehet köszönni, hogy a rabok túlnyomó része három éven aluli 
börtönre van elitélve; az 5 évet pedig csak 74, vagyis 14% 
haladja meg ; s hogy 73% csak először van büntetve. 

Ez fejti meg, hogy Szegeden 1887-ben csak 17 fegyelmi 
-eset (2*49 Vo) fordult elő a rabok között, hogy onnan 66 egyén 
volt föltételes szabadságra bocsátható, és hogy az eme börtön 
fennállása óta ilyképen elbocsátott 139 rab közül csak egyetlen 
egynek kedvezménye vonatott vissza. 

A Szegedről föltételesen szabadon bocsátottak nagy több- 
sége itt is az élet és a test épsége elleni bűntettesek közül ke- 
rült ki. 

A fogházakból feltételesen szabadon bocsátott börtönre 
ítéltekről (rabokról), valamint emez egész intézmény keresztül- 
vitelénél elért igen kedvező eredményekről, már a fegyházak 
<3ziménél nyilatkoztam. 

A börtönbüntetés végrehajtására nézve még csak azt kell 
<;onstatálnom, hogy a szegedi rabok közül még egyetlen egy 
€em szállíttatott közvetítő intézetbe, a fogházakban letartózta- 
tottak közül pedig mindössze kettő. Beájuk nézve tehát börtön- 
rendszerünk ezen stádiuma eddig végrehajtva nem lett ; pedig 
közülök 6 évre elitéltek is (4-en) bocsáttattak feltételes szabad- 
ságra. 

Az eddig említett intézetek közvetlenül az igazságügyi mi- 
nisztérium felügyelete alatt állanak. 

V. k fogházbüntetés végrehajtására a tckvényszéki és járás- 
bírósági fogházak szolgálnak. 

Ezek a kír. főügyészek felügyelete alá tartoznak. 

A fogházak száma most 383, és befogadási képessége a 
rimaszombati és jászberényi legújabb építkezések óta 10,926 
főre megy. 

, A múlt év deczember elején le volt tartóztatva 14,672 
egyén, tehát 3646 fővel, vagyis 33*37 ®/o több, mint szabály- 
szerűen lehetett volna. 

A túltömöttség tehát nyilván a fogházakban a legnagyobb. 
Innen az általános óhaj, hogy mindenek előtt a fogházak el- 
helyezési viszonyain kell javítani. 

Hogy azonban a helyzetet és a kibontakozás módját telje- 
sen felismerhessük, szükséges az ott letartóztatottak minősége 
felől behatóbb tájékozást szereznünk. 

Az 1888-dik évi deczember hó elején összes fogházainkban 
le volt tartóztatva : 

1. Vizsgálati fogoly : a) első bírósági Ítélet nélkül 2194 fő 

h) felebbezés alatt „. — 1264 « 



3458 lő 

2. Javítóintézetre itélt .__ __ — . 14 « 

8. Elzárásra itélt : a) a kir. biróság által 443 « 

h) a közigazgatási hatóság által 45 « 

4. Fogházra itélt : a) egy évig bezárólag. „ 

h) egy éven felül .._ . 

Ti, Börtönre itélt : a) három éven alul — 

h) három évre és ezen felüL_. 

4540 fő 
6. Fegyházra itélt: a) három éven alul — — 1341 « 

h) három évre és ezen felül 867 « 

c) életfogytig — — 8 « 

2216^ fö 



488 fő 


.._ 3817 • 


139 « 


3956 « 


_._ 4225 « 


315 « 



Mindössze 14,672 fő 
Ha már most ezen létszámból a 

fegyházra Ítéltekét _.. ._ 2215 

és a börtönre Ítéltekét — 4540 

összesen 6755 fő 



leütjük : marad egyéb letartóztatott 7917 fő, 

a kik a mostani fogházakban kellő elhelyezést nyerhetnének ; 
sőt ezen felül még 3009 oly fegyházra vagy börtönre itélt is 

elférne, a kik betegségük miatt vagy azon okból, mert Ítéletük- 
nek jogerőre emelkedésekor büntetésükből már csekély idő van 
hátra, czélszerüen el nem szállíthatók. 

A fogházbüntetés végrehajtásának legfőbb akadálya tehát 
az, hogy e czélra rendelt helyiségeinkben több ezer oda nem 
tartozó egyén van elzárva. 

Ezek nagy részének eltávolításával a fogházbüntetés már a 
mostani helyiségekben végre volna hajtható, annál is inkább, 
mert az egy éven felüli fogházra elitéltek száma az eddigi ta- 
pasztalatok szerint alig másfél százra tehető, ezek részére pedig 
a létező 1154 magán zárkából a szükséges rész kitelik ; sőt ezen 
felül általában még az ítéletien vizsgálati foglyok fele része is 
magán zárkába volna helyezhető. 

A fogházbüntetés kellő végrehajtásához, tehát első sorban 
több fegyház és ker. börtön építése szükséges. 

Hogy e mellett több helyen a mostani egészségtelen és 
czélszerütlen fogházak helyett nemcsak a fogházbüntetés töké- 
letesebb végrehajtása, hanem különösen a vizsgálat sikerének 
biztosítása végett is újakat kell építeni, az a kir. főügyészek 
jelentésének közzététele óta bővebb bizonyításra nem szorul. 
Ismétlem azonban, hogy ez a munkának a kisebb és olcsóbb 
részét képezi. 

Hiányosan hajtható végre a törvénynek a munkával való 
foglalkoztatásra vonatkozó része is ; a mennyiben néhány tör- 
vényszéki és a legtöbb járásbirósági fogházban, majd a helyisé- 
gek elégtelensége, majd a letartóztatottak csekély száma miatt 
egyáltalán semmiféle munka sem honosítható meg ; a hol pedig 
ez akadályok fenn nem forognak : ritkán hozható be több mun- 
kanem, melyek közül a fogoly szabadon választhatna. 

Mindemellett a fogházak a munkáltatás terén oly ered- 
ményt képesek felmutatni, melylyel a műveltebb külföld hason 
fokú fogházai nem dicsekedhetnek. Ez értekezés nem terjesz- 
kedhetik ki a részletekre, annyit azonban a munkaviszonyok 
jellemzésére meg kell említenem, hogy a házi ipar körében 
mozgó kosárkötésből, gyümölcs-szálHtó kosarakért csak a nagy- 
marosi piaczon 26,766 frtot vettek be a múlt évben a királyi 
ügyészségek. 

A fogház területén kívül a foglyok igen szívesen dolgoz- 

nak, ós tudtommal nem fordult elö eset arra, hogy bárki is 
beleegyezését megtagadta volna. 

A fogház rendjét az 1880. évi augusztus 9-én 2106. sz. a. 
kelt igazs. miniszt. rendelet 5-dik melléklete és az ez által rész- 
ben hatályában fentartott 696/1874. sz. rendelet szabályozza. 

Eme rendeletek azonban büntető rendszerünk végrehajtá- 
sát nem czélozzák, hanem a btk. 52. §. alapján lényegileg csak 
a régi büntetés-végrehajtást szabályozzák. 

E szabályok a fegyházi és börtön-szabályoknál a papiroson 
enyhébbeknek látszanak. Ámde a fogházak mostani helyiségei 
élelmezési és munkaviszonyai között a fogházban letartózta- 
tottak helyzete sok helyütt súlyosabb az országos intézetekbe 
izárt rab vagy fegyencz helyzeténél. 

A helyiségi viszonyokat már kimutattuk. 

Az élelmezésre nézve azon felül, miket Gruber Lajos tag- 
társunk szives volt előadni, ki kell emelnem, hogy a btk. 
4-1. §-ban említett élelmezési kedvezményt a vádlottak vagy 
védőik a biróságtól igen ritkán kérik ; fölélhető munkakeres- 
ményük pedig nem sok van; sőt az idézett szabályrendelet 
36. §-ban foglalt azon kedvezményt is, mely szerint a foglyok 
naég bizonyos esetekben sajátjukból élelmezkedhetnek, kevesen 
vehetik igénybe ; mert azoknak a legnagyobb része szegény, 
s hozzátartozóik rendesen a fogház székhelyétől távol laknak. 

Innen azon megdöbbentő jelenség, hogy a fegyházra és 
börtönre ítéltek sok helyen a fogházból való elszállításukat mint 
jogot és kedvezményt követelik. 

Az ifjú korú foglyok fogházbüntetésének végrehajtására 
(btk. 42. §.) legújabban az e czélból megvett és átalakított 
jászberényi régi kerületi székház szolgál. E fogház 360 főre van 
berendezve, és minden kívánalmaknak megfelel. 

Ez intézkedés régi és súlyosan érzett hiányt pótol, s azért 
a fogházügy minden barátja csak elismeréssel adózhatik az 
igazságügyi kormánynak. 

A fogházbüntetéssel kapcsolatban kell megemlékeznünk 
a javit ó-intézetekről is. 

Ily intézetünk eddig kettő van: Aszódon 180, Kolozsváron 
56 főre. Mindenik férűak számára szolgál. Ezek az igazságügyi 
minisztérium felügyelete alatt állanak. 

A múlt év deczember hó 1-én Aszódon 29, Kolozsváron 
pedig 4, összesen 33 üres hely volt. Ezzel szemben ugyanaz 
időben a fogházakban 11 fíu és . 3 leány volt letartóztatva, kik 
javító-intézetbe szállításra vártak. 

Tudomásom szerint egy női javitó-intézet felállítása a fő- 
város közelében még a jelen év folyamán megtörténik; a mi 
bizonyára nagy hiányt pótol. Ezen felül, már most még egy 
férfi javitó-intézetre volna szükség, mert százat meghalad azon 
ifjú korú elitéltek száma, kik a felügyelő bizottság által javító- 
intézetbe szállításra ajánltathatnának, ha annak foganatba vétele 
remélhető volna. 

A javító-intézetek alapszabályait az igazságügyi miniszté- 
rium 1 883. évi decz. 28-án 48,981. sz. a. adta ki, és bővebb 
tájékoztatásul indokokkal látta el. 

E szabályokból e helyen csak két alapelvet emelek ki. Azt, 
hogy a nevelés a tágabb értelemben vett családrendszerre van 
alapítva, mely szerint egy családfő vezetése alatt legfölebb 
20 gyermek egy családot alkot, és egy intézetben 6 — 7 ily csa- 
lád is lehet ; továbbá azt, hogy az intézetbe oly ifjú egyének is 
felvétetnek, a kik büntetve nem voltak. 

Helyesek-e ezen alapelvek? annak megvitatása a jelen 
általános ismertetés keretén! kívül esik. Reménylem, a tisztelt 
szakosztály tanférfiai e kérdéssel alkalmilag majd behatóan 
foglalkoznak. 

Én úgy vélem, hogy az eddig elért eredményekkel meg 
lehet elégedni. 

VI. Az elzárás büntetésre nézve kevés mondani valóm van. 

A kir. járásbíróságok fogházaikban, még a közigazgatási 
hatóság által oda szállítottakat is beleértve, csak 488 fő volt a 
múlt év deczember elején letartóztatva. Egy-egy fogházra nem 
kerül két fő. Oly csekélység, mely börtönrendszerünk végrehaj- 
tásának vázlatos ismertetésénél fogházaink szempontjából kü- 
lönös figyelmet alig érdemel. 

A közigazgatási hatóságok fogházainak ide vonatkozó 
legújabb adatait pedig megszerezni módomban nem állott. 

Bövíden összefoglalva a büntetési és börtönrendszerünk 
végrehajtására nézve mondottakat, constatálnom kell, hogy az 
még teljes egészében foganatba véve nincsen, és hogy épen a 

progressiv rendszer két első legfontosabb stádiumának kellő 
végrehajtására nézve történt legkevesebb ; de constatálnom kell 
azt is, hogy legújabban az egész vonalon megindultak az intéz- 
kedések börtönrendszerünk foganatosítása végett, és hogy az 
addigi eredmények annak lélektanilag helyes és népünk ter- 
mészetének megfelelő voltát igazolták. 



n. 



A büntetőtörvénykönyvünkben a bűntettekre megállapított 
egyik szabadságvesztési nemnek, a börtönbüntetésnek eltörlése 
iránt újabb időben több oldalról hangoztatott kívánalom volt 
bizonyára az a körülmény, a mely e tisztelt bizottságot arra 
indította, hogy a megvitatásra kitűzött első kérdésbe fölvegye 
azt is: vájjon az eddigi tapasztalatok szerint szükségesnek és 
czélszerünek mutatkozik-e a szabadságvesztésbüntetésnek a tör- 
vényben elfogadott nemeit módosítani ? 

Válaszomban első sorban kiemelendőnek azt tartom, a 
mire maga a kérdés is helyesen utal, a szükségességi és czélsze- 
rüségCszem'pontnBk megkülönböztetését. 

Ha pusztán úgy volna föltéve a kérdés : szükségesnek mu- 
tatkozik-e a börtönbüntetés fentartása ? a válasz valószínűleg 
tagadó lenne ; mert kétségtelen (és ezt törvénykönyvünknek 
lángeszti előkészítője nálunknál bizonyára jobban tudta), hogy 
az individuális rendszer elvi szempontjából a szabadságvesztés- 
büntetések osztályozása közömbös. 

De e rendszer eddig sehol sem hajtatott végre ; talán meg 
Bem valósítható. 

Az individualisatio keresztülvitele nélkül pedig a bünte^ 
teknek és büntetéseiknek súlyosabb és enyhébb voltuk szerinti 
megkülönböztetése egyrészt büntetőjogi, másrészt börtönügyi 
szempontból czélszerünek látszik. 

Avagy ki nem látja azt a nagy különbséget, a mely az 
életfogytig tartó fegyházzal és a hathónapi börtönnel sújtott 
btintett között van? ! És ki tartaná a fegyház vagy börtönbün- 
tetést mind a két fajú bűntettre kiterjesztendőnek? ! 

Kétségtelen, hogy a bűntettek között azok súlyossága, ter- 

mészete^ jellege^ és motívumai tekintetében lényeges eltérés- 
mutatkozik. Nagyon czélszerünek tartom ennél fogva, hog7 e 
különbségnek a törvényhozó a bűntetteknek bizonyos szétvá- 
lasztásával kifejezést adjon^ és ezt bizonyára legkönnyebben 
teheti kétféle büntetési nem fölállításával, a melyek egyikével a 
súlyosabb, másikával azoknak enyhébb nemét süjtja. 

Ez külsőleg fölismerésre juttatja a különbséget, mely a 
bűntetteknek ez eltérő nemei között mutatkozik. 

De e jogi szempont mellett kiemelendő az is, hogy a bűn- 
tett miatt elitéltek cselekményük súlya szerint börtönügyi szem- 
pontból bizonyos osztályokba sorozandók. 

Avagy ki akarná együvé zárni a jelenleg az illavai fegy- 
házban elhelyezett, életfogytig tartó fegyházra itélt száz meg 
száz fegyenczet a szegedi kerületi börtönben letartóztatva levő 
rabokkal ? Bizonyára senki azok közül a kik tudják, hogy a 
Bzabadságvesztésbüntetés végrehajtásánál mindig szem előtt 
kell lebegni annak is, hogy lehetőleg meggátoltassék az, misze- 
rint az elitéltek egymást erkölcsileg rontsák. 

Ez okból a bűntett miatt elitélteket nemcsak a büntetés 
végrehajtása alatt tanúsított magukviselete szerint szükséges 
olassificalni (erkölcsi és érdemosztályzat), hanem czélszerünek 
mutatkozik őket bizonyos csoportokra elkülöníteni az általuk 
elkövetett büntetendő cselekmény súlyosságához, jellegéhez, 
motívumaihoz képest is. Ez az alaposztályozás sokhelyütt — 
nOfgy gonddal és szabatossággal — keresztül van víve. 

Kérdés csak az lehet, hogy az osztályozást a törvényhozás 
és ennek intézkedései alapján a concret esetben a bíróság esz- 
közölje-e, vagy a végrehajtó hatóság ? 

Eészemről meg vagyok győződve, hogy általánosságban a 
törvényhozás, concrete pedig az egyes esetekkel behatóan fog- 
ialkpzó, azoknak részleteit a büntető eljárás eredményéből leg- 
jobban ismerő biró helyesebben és egyenlőbben fog osztályozni, 
mint a börtönügyi igazgatás, melynek ily osztályozás eszközöl- 
hetese végett még külön vizsgálni, tanulmányozni kell az egyes 
eseteket. 

E két szempont — azt hiszem — eléggé indokolja a fegy- 
ház és börtönbüntetés megkülönböztetésének czélszerüségét. 

Azon ellenvetés, hogy a bűntettekre szabott kétféle szabad- 

ságvesztésbüntetési nemnek fentartása költségesebb, nemcsak 
soha bizonyítva nem lett, de nem is bizonyítható. Mert egésze 
ben és nagybaü mind a két nemű büntetéshez egyforma épít- 
kezések szükségesek ; s ha mégis valami különbséget lehet tenni, 
az abból áll, ht)gy épen a börtönök nagyobb részének építke- 
zése és adminisztratiója egyszerűbb és olcsóbb lehet. 

Mindezek alapján a szabadságvesztésbüntetés jelenlegi ne- 
meinek fentartását viszonyaink között czélszerünek tartom. 



És ezzel megfeleltem az elém tűzött mindegyik kérdésre,. 

Nincs más hátra, mint kiemelnem azt, hogy — az eddigiek- 
ből levonható tanulsághoz képest — büntetési és börtönrend- 
szerünk tekintetében a közel jövőben arra keU törekednünk,, 
hogy törvényünknek ide vonatkozó intézkedéseit végrehajtsuk,, 
hogy törvényünk büntetési és börtönrendszerét a teljes meg- 
valósításhoz minél közelebb vigyük. 

Csak akkor, ha a tényleges végrehajtás eredményeit leg- 
alább egy időn át megfigyeltük, csak akkor érkezhetik el néze- 
tem szerint annak az ideje, hogy megfontolás tárgyává tegyük, 
vájjon mutatkozik-e és mily irányban büntetési és börtönrend- 
szerünk módosításának szüksége. 

Ma csak azt constatálhatom, hogy törvényünk büntetési 
rendszere általában bevált, sőt a jelenlegi kedvezőtlen körülmé- 
nyek között, a csonka végrehajtás mellett is, jó eredményekkel 
jár. (Élénk éljenzés.) 

Elnök Tóth Lőrincz a jelenlevők általános óhajának vél 
eleget tenni, midőn a t. előadó urnák világos, kristálytiszta, 
adatokban és különösen a legújabb hazai adatokban gazdag, 
nagy érdekű tanulmányáért a bizottság nevében meleg és hálás 
köszönetet mond. (Általános helyeslés.) 

